b'\n_START_ARTICLE_\nGalanthus nivalis\n_START_SECTION_\nNoms\n_START_PARAGRAPH_\nNom cient\xc3\xadfic v\xc3\xa0lid\xc2\xa0: Galanthus nivalis L._NEWLINE_Nom com\xc3\xba t\xc3\xadpic en catal\xc3\xa0: Lliri de neu_NEWLINE_Altres noms comuns, que tamb\xc3\xa9 podria referir-se a altres esp\xc3\xa8cies: Aiguamoix, Allassa, Allassa blanca, Fadr\xc3\xad, Flor blanca d\xe2\x80\x99hivern, Flor de neu, Herba del cap blanc, Ll\xc3\xa0grimes de Sant Josep, Viola blanca o Viola d\xe2\x80\x99hivern.\n_START_SECTION_\nEtimologia\n_START_PARAGRAPH_\nEl nom gen\xc3\xa8ric Galanthus significa "Flor de llet", del grec g\xc3\xa0la , llet i \xc3\xa0nthos , flor._NEWLINE_L\'ep\xc3\xadtet espec\xc3\xadfic nivalis significa "neu" o "de la neu", referint-se a la flor de neu o la floraci\xc3\xb3 primerenca de la planta._NEWLINE_Va ser lliurat al g\xc3\xa8nere per Carl Linnaeus al 1735. Va descriure Galanthus nivalis en les seves Species Plantarum publicat al 1753.\n_START_SECTION_\nMorfologia\n_START_PARAGRAPH_\n\xc3\x89s una planta perenne, de 10 a 15 cm d\'altura, prove\xc3\xafda d\'un bulb glob\xc3\xb3s d\'1 a 2,5 cm de di\xc3\xa0metre. Presenta 2 fulles, linears obtuses, de color verd azollat, de 15 a 25 cm de llarg per uns 5\xc2\xa0mm d\'ample. Les flors s\xc3\xb3n blanques, p\xc3\xa8ndules, d\'1,5 a 2,5 cm de llarg, solit\xc3\xa0ries en l\'extremitat d\'un escap \xc3\xa0fil i s\xc3\xb2lid. Els s\xc3\xa8pals externs s\xc3\xb3n lanceolats, els interns s\xc3\xb3n m\xc3\xa9s curts i emarginats, la cap a la base, prove\xc3\xafts d\'una taca verdosa en la seva part apical. El fruit \xc3\xa9s una c\xc3\xa0psula per tres valves.\n_START_SECTION_\nCultiu\n_START_PARAGRAPH_\nLes campanetes d\'hivern creixen de manera espont\xc3\xa0nia en boscos humits i frescs. Tamb\xc3\xa9 les nombroses varietats de jard\xc3\xad, resistents i de f\xc3\xa0cil cultiu, requereixen un terreny humit per\xc3\xb2 b\xc3\xa9 drenat i ubicaci\xc3\xb3 en semi-ombra._NEWLINE_Els bulbs es planten en tardor, a 5-10 cm de profunditat i a 10-15 cm de dist\xc3\xa0ncia entre si. Els bulbos no suporten b\xc3\xa9 l\'emmagatzematge fora de la terra, pel que cal trasplantar-los immediatament despr\xc3\xa9s de comprats. Es multipliquen per separaci\xc3\xb3 dels bulbs despr\xc3\xa9s de la floraci\xc3\xb3, immediatament de manera que les arrels no arribin a assecar-se. Es naturalitza f\xc3\xa0cilment.\n_START_SECTION_\nH\xc3\xa0bitat\n_START_PARAGRAPH_\nEl lliri de neu viu en grups a l\'estrat herbaci de boscos de ribera (vernedes) de les torrenteres. Present tamb\xc3\xa9 en boscs caducifolis humits (fagedes), prats, replans de roca, als Pirineus i en altres contrades plujoses.\n_START_SECTION_\n\xc3\x80rea de distribuci\xc3\xb3\n_START_PARAGRAPH_\nGalanthus nivalis es cultiva extensament en jardins, particularment al nord d\'Europa, i est\xc3\xa0 \xc3\xa0mpliament naturalitzat en els boscos de les regions on es cultiva. En estat silvestre es bastant rar a Catalunya.\n_START_SECTION_\nNatural\n_START_PARAGRAPH_\nEurosiberiana. \xc3\x89s l\'esp\xc3\xa8cie m\xc3\xa9s coneguda del g\xc3\xa8nere, i l\'\xc3\xbanica present a Europa Occidental. Present a Europa central (des del centre de Pol\xc3\xb2nia i sud de R\xc3\xbassia) i meridional (fins als Balcans), des de les ribes occidentals del Mar Negre, fins al vessant sud dels Pirineus (pen\xc3\xadnsula ib\xc3\xa8rica)._NEWLINE_\xc3\x89s natiu d\xe2\x80\x99\xc3\x80ustria, Bielor\xc3\xbassia, B\xc3\xb2snia i Hercegovina, Rep\xc3\xbablica Txeca, Fran\xc3\xa7a, Alemanya, Gr\xc3\xa8cia, It\xc3\xa0lia, Mold\xc3\xa0via, Montenegro, Pol\xc3\xb2nia, Romania, Federaci\xc3\xb3 Russa, S\xc3\xa8rbia (Kosovo), Eslov\xc3\xa0quia, Eslov\xc3\xa8nia, Espanya, Su\xc3\xafssa i Ucra\xc3\xafna.\n_START_SECTION_\nIntrodu\xc3\xafda\n_START_PARAGRAPH_\nNaturalitzada a les illes Brit\xc3\xa0niques i m\xc3\xa9s al nord (per sobre de 50\xc2\xbaN de latitud). _NEWLINE_Es considera naturalitzat a Gran Bretanya, B\xc3\xa8lgica, Pa\xc3\xafsos Baixos, Noruega, Su\xc3\xa8cia i parts d\'Am\xc3\xa8rica del Nord (Terranova, Nova Brunsvic, Ont\xc3\xa0rio, Massachusetts, Alabama, Rhode Island, Connecticut, Delaware, Indiana, l\'estat de Washington, Estat de Nova York, Michigan, Utah, Nova Jersey, Ohio, Pennsilv\xc3\xa0nia, Maryland, Virg\xc3\xadnia i Carolina del Nord).'